Salmar og arrestert kvinne driver selskap sammen

Salmar-sjef Trond Williksen vedgår at selskapet har samarbeidet med kvinnen som er fengslet i Kina, siktet for smugling av laks.

SAMARBEIDET: Lakseprodusenten Salmar innrømmer samarbeid med den siktede kvinnen. Vis mer byoutline Illustrasjonsfoto: Harald Henden VG

Publisert: Publisert: 6. april 2018 18:05

– Hun har kjøpt fisk av oss og videresolgt den i flere markeder i Asia. Vi har samarbeidet og over tid har vi utvekslet ideeer og utviklet planer for hvordan vi eventuelt kunne ta samarbeidet videre, skriver Salmar-toppsjef Trond Williksen til Fiskeribladet.

Han bekrefter dessuten at Salmar og kvinnen nylig etablerte et selskap sammen.

Kvinnen som er arrestert i Kina er varetektsfengslet i 30 dager med brev- og besøksforbud. Hun er siktet for laksesmugling inn i Kina for 150–180 millioner kroner.

Tidligere fredag skrev Fiskeribladet at kvinnen har operert på vegne av Salmar og oppgitt seg selv som Salmars Kina-sjef.

Først hevdet Salmar at den arresterte kvinnen var en kunde som ikke representerte selskapet, men ifølge Fiskeribladet stemmer ikke dette med offisielle lister til Norges sjømatråd.

Les også Norsk borger fengslet i Kina – beskyldes for laksesmugling

Les også Salmars gigantanlegg på vei inn Frøyafjorden

Les også Salmar forsøkte å få igjen på skatten – tapte i Høyesterett

Her kan du lese mer om Salmar